stanford-oval/wikipedia huggingface dataset:
פדרליזם של האיחוד האירופי
הערות שוליים

↑  Kelemen, R. Daniel. (2007). "Built to Last? The Durability of EU Federalism?" (PDF). אורכב מ-המקור (PDF) ב-20 בינואר 2013. {{cite web}}:  (עזרה)
↑  Otto von Habsburg: Die Paneuropäische Idee. Eine Vision wird Wirklichkeit. Amalthea Verlag, Wien-München 1999, ISBN 3-85002-424-5
↑  Vanessa Conze: Das Europa der Deutschen; Ideen von Europa in Deutschland zwischen Reichstradition und Westorientierung (1920–1970); Oldenbourg Wissenschaftsverlag; 2005; ISBN 978-3-486-57757-0.
↑  Ben Rosamond, Theories of European Integration, Palgrave Macmillan, 2000, pp. 21–22.
↑  D. Weigall and P. Stirk, editors, The Origins and Development of the European Community, Leicester: Leicester University Press, 1992, pp. 11–15.
↑  "The political consequences". European NAvigator. נבדק ב-2007-09-05.
↑  J.H.H. Weiler (2003). "Chapter 2, Federalism without Constitutionalism: Europe's Sonderweg". The federal vision: legitimacy and levels of governance in the United States and the European Union. Oxford University Press. ISBN 0-19-924500-2. Europe has charted its own brand of constitutional federalism. It works. Why fix it?
↑  How the [ECJ court made a federation of the EU<] Josselin (U de Rennes-1/CREM) and Marciano (U de Reims CA/CNRS).(הקישור אינו פעיל, 17.5.2020)
↑  Josselin, Jean Michel; Marciano, Alain (2006). "The political economy of European federalism" (PDF). Series: Public Economics and Social Choice. Centre for Research in Economics and Management, University of Rennes 1, University of Caen. p. 12. WP 2006–07; UMR CNRS 6211. אורכב מ-המקור (PDF) ב-19 באוגוסט 2008. {{cite web}}:  (עזרה)
↑  Thomas Risse and Tanja A. Börzel, The European Union as an Emerging Federal System (אורכב 10.10.2008 בארכיון Wayback Machine), Jean Monnet Center at NYU School of Law(הקישור אינו פעיל, 17.5.2020)
↑  Kelemen, R. Daniel; Tarrant, Andy (2007). "Building the Eurocracy" (PDF).
↑    Ambrose Evans-Pritchard, ‏Giscard's 'federal' ruse to protect Blair, The Telegraph, 8 July 2003
↑  Thomas, Sean (22 ביוני 2003). "Gobbledegook". The Daily Telegraph. נבדק ב-2008-10-15. {{cite news}}:  (עזרה)
↑  V. G. d'Estaing (7 July 2003), The Wall Street Journal Europe: I knew the word 'federal' was ill-perceived by the British and a few others. I thought that it wasn't worth creating a negative commotion, which could prevent them supporting something that otherwise they would have supported. … So I rewrote my text, replacing intentionally the word 'federal' with the word 'communautaire', which means exactly the same thing.
| --- | --- |
בקרת זהויות :  NKC: ph752787 
המכללה האירופית בבלגיה נוסדה לאחר קונגרס האג ב-1948, רגע מרכזי בהיסטוריה הפדרלית האירופית שהובילה גם להקמת התנועה האירופית
קיכלי גדול

| קיכלי גדול |
| --- | --- |
 קיכלי גדול
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: קיכליים
סוג:: קיכלי
מין:: קיכלי גדול
שם מדעי
 Turdus viscivorus ‏לינאוס, 1758
תחום תפוצה


קיכלי גדול (שם מדעי: Turdus Viscivorus) הוא מין ציפור ממשפחת הקיכליים והוא המין הגדול ביותר מבין הקיכליים הנראים בישראל
ציפור זו מרבה לשהות על הקרקע, ולכן נדיר לצפות בה נודדת, דבר שאינו מאפיין ציפורי שיר.
תיאור

מבנה גוף: אורך גופו של הקיכלי כ־27 סנטימטרים, מוטת כנפיו 15.1 סנטימטרים, ומשקלו 110 גרם.
צבעים: הקיכלי הגדול מאופיין בצבעו האפרפר ובנקודות שעל חזהו, הגדולות משל קיכלי רונן.
סטטוס שימור בינלאומי: ללא חשש (LC - Least Concern)
סטטוס שימור אזורי: לא רלוונטי, אינו מקנן בישראל
תפוצה ומגמות אוכלוסין

אוכלוסיות יציבות של הקיכלי הגדול מצויות במערב אירופה ובדרומה, באסיה הקטנה בין הים השחור והים הכספי ובדרום־מזרחה משם - בצפון איראן וטורקמניסטן.
אוכלוסיות של הקיכלי הגדול המצויות בצפון אירופה וברוסיה (מזרחה עד לימת באיקל) נודדות לאפגניסטן, למזרח התיכון ולצפון אפריקה. באירופה בלבד – המהווה בין 50% ל־74% משטח התפוצה של המין - מצויים בין 3–7.4 מיליון זוגות דוגרים של הקיכלי הגדול מדי שנה.
בישראל הקיכלי הגדול חולף בעיקר בחורף. הוא נדיר ומחליף מיקום באופן תדיר, בעיקר בצפון ובמרכז. תצפיות מראשית נובמבר בעיקר באזור תל ברוך, מעידות על כך, שהקיכלי הגדול הוא עוף שאינו מרבה להישאר במקום אחד דרך קבע. כמו כן, נערכו תצפיות עם התקדמות החורף - בעיקר בהרי הצפון והגולן. בסוף חודש נובמבר 2014 שני פרטים צולמו באזור צאלים
הערות שוליים

↑  קיכלי גדול באתר הרשימה האדומה של IUCN
↑  עזי פז, מדריך לציפורים בישראל, כתר ירושלים, 2009, עמ' 256
↑  עזריה אלון, החי והצומח של ארץ ישראל, החברה להגנת הטבע
1 2  מגדיר הציפורים של ישראל - קיכלי גדול, באתר פורטל צפרות
↑  צילום: "אולגה בירד"
ביצי קיכלי גדול, אוסף מוזיאון טולוז
למידה מקוונת

למידה מקוונת (באנגלית: Online Learning או Online education), היא פעילות חינוכית המתרחשת בסביבה מקוונת, ומשתמשת ברשת האינטרנט להוראה ולמידה. הלמידה המקוונת היא אחת האפשרויות ליישום של למידה משולבת מחשב והיא יכולה להתבצע גם באמצעות כל מכשיר אלקטרוני אחר המאפשר גישה לאינטרנט. כגון: מחשב, טאבלט, וטלפון חכם. השימוש בלמידה מקוונת מצריך יכולות של אוריינות דיגיטלית.
שימושים

למידה מקוונת כוללת מגוון אפשרויות של שילוב האינטרנט בהוראה ובלמידה,
החל בלמידה פנים אל פנים (בכיתה) הנעזרת בדפי Web של אתרים תומכים או בדואר אלקטרוני.
למידה באמצעות צ'אט או קבוצות דיון, ועד ללמידה מרחוק ללא פגישות כלל, הנעזרת באותם אמצעים.
בשנים האחרונות התווספו - ועידות חוזי (ווידאו קונפרנס), Web TV, היכולים להיות משולבים ב-E-Learning או לעמוד בפני עצמם.
למידה דיגיטלית מושתתת על נגישות ושימוש ביחידות וחומרי הוראה ולמידה דיגיטליים, לצד מקורות מידע ברשת, העומדים לרשות המורה והתלמיד, לשם הבניית ידע מבוססת חקר, שיתוף, הרחבה והעמקה.
שימושים > למידה מקוונת מרחוק

ההוראה מרחוק כבר לא באה לפתור רק את בעיית הריחוק הפיזי, אלא גם את בעיית לחץ הזמן בו מצוי האדם המודרני, בייחוד האדם העובד. עובדים במקומות עבודה שונים מסיימים את יום עבודתם בשעות שונות, ולעיתים אף אותו אדם לא יכול להיות בטוח מראש מתי יסיים את יום עבודתו, אדם כזה יכול לנצל את הזמן ביעילות רבה יותר אם לא יידרש לנסוע למקום לימודים מסודר, ולעיתים יכול לנצל אף שעות עבודה לצורך לימוד, בייחוד אם הלימוד נראה חשוב גם בעיני המעביד.
לצורך לימוד מסוג זה אין תחליף לזמינות המידע המצויה ברשת האינטרנט.
כמו כן הלמידה המקוונת מאפשרת ללומד ללמוד בקצב שלו ולחזור על החומר מספר פעמים עד להבנתו המלאה.
כאשר הלומד עושה שימוש בלמידה מקוונת ניתנים ללומד גם קישורים למאגרי ידע נוספים אשר עושים שימוש בדרכים שונות להסביר את החומר הנלמד כך יוכל כמעט כל לומד למצוא את ההסבר/הדוגמה אשר תבהיר לו את החומר.
התפתחות

רשת האינטרנט התפתחה מרשת אוניברסיטאית, וככזו, כבר מתחילת השימוש ברשת, ניסו אנשי האקדמיה יחד עם אנשי החינוך בשטח לשלב את רשת האינטרנט בחינוך.
היכולת לשלב אחזור מידע יעיל באמצעות מנועי חיפוש, עם יכולת העברת מולטימדיה תוך שימוש בממשק ויזואלי ידידותי, נחשבת בעיני אנשי החינוך כסיבה לשימוש ברשת לצורך מימוש מטרות חינוכיות.
סגנונות הוראה ברשת

ניתן לחלק את הלמידה/הוראה ברשת לכמה סגנונות, הנקבעים על פי מידת מעורבות המורה:
סגנון הספרייה הווירטואלי: אתר המהווה בעיקר מקום להצגת מקורות מידע, מקורות המידע יכולים להימצא ברשת, אבל ניתן להפנות גם למקורות מידע שאינם ברשת, רק מידע עצמאי מועט מוצג באתר כזה.
סגנון ספר/חוברת הלימוד: אתר המחליף ספר או חוברת לימוד מודפסים (בדומה לאתר זה), מהווה בעיקר מקום להפצת חומרי למידה הייחודיים לקורס.
בנוסף לתכני הספר יכולים להופיע הודעות מהמורה לתלמידים (על מטלות או שינויים), סילבוס, דרישות הקורס וביבליוגרפיה, וקובצי עזר כמו מצגות, קטעי ווידאו, רשימת התלמידים, דוגמאות למבחנים מהעבר, פתרון מבחנים שנעשו ועוד. דוגמה לכך היא שיתוף סרטונים שהכין המורה במסגרת יישום של פדגוגיית שיעור הפוך.
סגנון אינטראקטיבי: סביבת למידה המכילה בעיקר פעילויות ומשימות מתוקשבות וכן חומרי הוראה המוצגים במגוון אפשרויות אינטראקטיביות, תוך הנחיה ומתן משוב מצד המורה (או המערכת)
סגנון התקשורת: המשקל העיקרי הוא על צורות תקשורת בין התלמידים למורה, ובינם לבין עצמם. המורה נמצא בתקשורת כתובה מתמדת עם התלמידים, באמצעות דואר אלקטרוני, פורום או צ'אט, נותן משוב לעיתים קרובות, ומנהל דיונים סביב נושאי הלימוד.
בית הספר הווירטואלי: משלב בתוכו את כל הסגנונות, הן חומרי למידה מקוריים, הן הפניה למקורות מידע, הן כלים המאפשרים תקשורת עם המורה ולמידה שיתופית בין הלומדים לבין עצמם הן כלים המאפשרים אימון, תרגול ומשוב, ועוד.
הסוגים השונים של סגנונות הלמידה מכתיבים תלמידים מסוגים שונים, כי אתר סטאטי יפיק תלמיד בודד, בעוד שאתרים הכוללים אמצעי תקשורת יכולים להביא את התלמידים ליצור קהילה לומדת בעלת הפריה הדדית, המקיימת תהליכי למידה שיתופית, תוך קבלת משוב מצד עמיתים ללמידה.
במחקר שנערך על הקשר בין סגנונות חשיבה והצלחה בקורס וירטואלי נמצא קשר חלקי בין סגנונות חשיבה של התלמידים לבין הצלחתם בקורס. מסקנת החוקרים שפתוח הקורס ודרך ההוראה צריכים להיות מותאמים כך שיספקו "סביבת למידה מתאימה למגוון רחב של תלמידים בעלי מאפיינים שונים וצרכים ייחודיים, [וכך] הוא יוכל להינתן לכל התלמידים".
מאפייני תקשורת בלמידה מקוונת

בלמידה מקוונת מרחוק יש חשיבות רבה לערוצי התקשורת במהלך הלמידה ולאופן השימוש בהם, כך על פי מחקרים רבים שהתקיימו בנושא. אינטראקציה בלמידה מקוונת מורכבת מתקשורת, שיתוף פעולה או למידה אקטיבית עם או בלי מרכיב חברתי. מטרת האינטראקציה בקורס מקוון היא הגברת התפתחות הידע וההבנה של תוכן הקורס. אינטראקציה בלמידה מקוונת יכולה להתקיים בסביבה סינכרונית, בה שני הצדדים מתקשרים באותו הזמן, או בסביבה א-סינכרונית, בה הצדדים מגיבים בזמנים שונים.
ישנם שלושה סוגים עיקריים של אינטראקציות בלמידה מקוונת: בין הלומד למורה, בין הלומד לקהילת הלומדים האחרים ובין הלומד לתוכן הקורס (ויש המתייחסים גם לאינטרקאציה בין הלומד לממשק). על פי תאוריית שוויון האינטראקציה (Anderson, 2003) שפיתח טרי אנדרסון יש חשיבות דומה לכל אחד משלושת הסוגים הללו כך שמספיקה רמה גבוהה בסוג תקשורת אחד בקורס מקוון על מנת לאפשר למידה משמעותית בלי להפחית מחוויית הלמידה. רמה גבוהה של יותר מסוג תקשורת אחד תאפשר כנראה סביבה יותר מספקת, אולם לא באופן שיהיה כדאי מבחינת עלות וזמן ההשקעה.
במחקר שביצע ג'ייסון רוד (Rhode, 2009) נבחנו סוגים שונים של אינטראקציה בקרב לומדים בקורס אקדמאי מקוון על מנת לאבחן אם יש רמות שונות של חשיבות, שימוש ויעילות בין ערוצי תקשורת שונים. במחקר השתתפו לומדים מהאוכלוסייה הבוגרת שנרשמו לקורס מקצועי מקוון במוסד פרטי להשכלה גבוהה בארצות הברית. בקורס ניתנה פלטפורמה ללומדים שאיפשרה תקשורת בכלים שונים ומגוונים בכל אחד משלושת סוגי האינטראקציה בערוצים פורמליים וא-פורמליים.
על פי ממצאי המחקר הלומדים עשו שימוש רב יותר בתקשורת עם המורה ועם התוכן וכן יחסו חשיבות רבה יותר לשני ערוצי תקשורת אלו. כמו כן הלומדים יחסו חשיבות מעטה לערוצי תקשורת בין הלומד ללומדים האחרים, תוך ציון האתגר בסוג תקשורת כזה בלמידה מקוונת בקצב אישי.
במאמר מציין רוד שניתן להטמיע סט כלים רחב בכל הנוגע לערוצי תקשורת בקורס מקוון, חלקם נתפסים כהכרחיים לקורס ואילו אחרים כמשלימים וייתכנו תוצאות שונות עבור קורסים או סוגים אחרים של למידה.
במחקר שבחן שביעות רצון של לומדים מלמידה מקוונת נמצא כי שביעות הרצון קשורה לנוכחות המורה, ולתחושת מסוגלות עצמית לגבי היכולת ללמוד באופן מקוון. נוכחות המורה, כסוג של נוכחות חברתית בלמידה מקוונת, יכולה לשפר את תוצאות הלמידה בייחוד במקרים שבהם התוכן לא מובנה וההוראה והלמידה כרוכים בתהליך פרשני יותר. ההנחה הפדגוגית היא שאפילו עם תוכן מובנה, נוכחות המורה יכולה לשפר את חווית הלמידה, והתועלת רבה אף יותר עבור תוכן פחות מובנה שדורש הפשטה, דיון ופרשנות של מושגי הלמידה. במחקר התבצעו מניפולציות של נוכחות מורה על ידי שינוי ערוץ תקשורת של הטון הקולי. על פי ממצאי המחקר, הרצאת קריינות שעושה שימוש בווריאציה ווקאלית טבעית משפרת את נוכחות המורה ויוצרת חווית למידה עשירה עבור הלומדים. כמו כן, הוספת רמזים ויזואליים כמו הבעות פנים ושפת גוף, יכולה לשפר עוד יותר את נוכחות המורה ואת שביעות הרצון מלמידה מקוונת. המחקר מחזק את החשיבות של נוכחות חברתית בלמידה מקוונת .
למידה מקוונת במערכת החינוך הישראלית

במאה ה-21, האמצעים הקלאסיים (הוראה פרונטלית, מורה, לוח, מחברות, תלמידים) אינם מספיקים לגירוי התלמיד, פיתוח מוטיבציה ללמידה, העמקת תהליך הלמידה ועוד. למידה מקוונת תופסת תאוצה בתוך מערכת החינוך בישראל. מורה, מנחה או מדריך חדש בתחום -ישתמש בתוצרים הקיימים באינטרנט כגון מצגות וסרטונים. לעומתו, מורה מתקדם -ישתמש ביישומונים חינמיים הקיימים ברשת לשם יצירת פעילות ייחודית משלו. לדוגמה, הוא יכול ליצור ספרון לימוד אינטראקטיבי באינטרנט המפנה את התלמיד לאתרים, שואל שאלות ועוד. מורה מומחה בתחום מסוגל ליצור מרחב טכנולוגי (אתר באינטרנט) או קורס מקוון בטכנולוגית MOODLES ו-ILLUMINATE LIFE ובה ייצור משימות בעלי אופי מעצב ומסכם (הערכה מעצבת והערכה מסכמת).
ראו גם

למידה מתוקשבת
למידה מרחוק
למידה סינכרונית
קורס פתוח מקוון מרובה משתתפים
שיעור הפוך
מערכת לניהול למידה
Moodle
מכוונות עצמית בלמידה
ניהול מידע אישי
אקדמיית קהאן
לרגו - למד בעצמך
She codes;
לקריאה נוספת

Lim, J. R. N., Rosenthal, S., Sim, Y. J. M., Lim, Z. Y., & Oh, K. R. (2021). Making online learning more satisfying: The effects of online-learning self-efficacy, social presence and content structure. Technology, Pedagogy and Education, 30(4), 543-556.
הערות שוליים

↑  Vandana Singh, Alexander Thurman, How Many Ways Can We Define Online Learning? A Systematic Literature Review of Definitions of Online Learning (1988-2018), American Journal of Distance Education 33, 2019-10-02, עמ' 289–306 doi: 10.1080/08923647.2019.1663082
↑  רותם אברום, למידה דיגיטאלית רציונל והמלצות ליישום, ‏מרץ 2013
↑  קורס וירטואלי, למי? תקציר עבודת גמר לתואר "מוסמך למדעי הרוח", הקשר בין אופן התפקוד של התלמיד בקורס וירטואלי לבין מאפיינים אישים שלו, נחמה שני וד"ר רפי נחמיאס, אוניברסיטת תל אביב, 2000
↑  Anderson, T., Getting the mix right again: An updated and theoretical rationale for interaction., The International Review of Research in Open and Distance Learning, 2 4, 2003
↑  Rhode, J., Interaction equivalency in self-paced online learning environments: An exploration of learner preferences., The international review of research in open and distributed learning, 1 10, 2009
↑  Jun Rong Nigel Lim, Sonny Rosenthal, Ye Jun Marcius Sim, Zhao-Yi Lim, Making online learning more satisfying: the effects of online-learning self-efficacy, social presence and content structure, Technology, Pedagogy and Education 30, 2021-08-08, עמ' 543–556 doi: 10.1080/1475939X.2021.1934102
אלביטגרביר

| --- | --- |

המבנה הכימי של אלביטגרביר
 
 מודל מרחבי של אלביטגרביר
 שם IUPAC
 6-[(3-Chloro-2-fluorophenyl)methyl]-1-[(2S)-1-hydroxy-3-methylbutan-2-yl]-7-methoxy-4-oxoquinoline-3-carboxylic acid
 שמות מסחריים בישראל
 ג׳נדברה (Gendevra), סטריבילד (Stribild)
 נתונים כימיים
 כתיב כימי:  C23H23NClFO5 
 מסה מולרית:  447.89 g·mol−1
 נתונים פרמוקוקינטיים
 מטבוליזם:  כבד, דרך CYP3A (אנ')
 זמן מחצית חיים:  12.9 (8.7–13.7) שעות
 הפרשה:  כבד 93%, כליה 7%
 בטיחות
 קטגוריית סיכון בהריון:  קטגוריית סיכון B 
 דרכי מתן:  דרך הפה
 אינטראקציות עם תרופות אחרות:  ריפמפיצין, קארבאמזפין, פנוברביטל, פניטואין
 מזהים
 קוד ATC:  J05AJ0
 מספר CAS:  697761-98-1
 PubChem:  5277135
 ChemSpider:  4441060
 
אלביטגרביר (באנגלית: Elvitegravir) היא תרופה אנטיוויראלית ממשפחת מעכבי האינטגראז ומשמשת לטיפול בזיהום HIV. התרופה פותחה על ידי חברת התרופות האמריקאית גיליאד סיאנסז, שרכשה את הזכויות לתרופה מחברת טבק יפן (Japan Tobacco) במרץ 2008. התרופה מאושרת לשימוש על ידי מנהל המזון והתרופות האמריקאי (FDA).
רקע ואישור התרופה

אלביטגרביר קיבלה אישור FDA ראשון ב-27 באוגוסט 2012, כחלק משילוב תרופות במינון קבוע בשם סטריבלד (Stribild). השימוש בסטריבלד מיועד למטופלים בוגרים שמתחילים טיפול בזיהום HIV בפעם הראשונה. ב-24 בספטמבר 2014 אושרה התרופה גם כטבליה בודדת תחת השם המסחרי ויטקטה (Vitekta), וב-5 בנובמבר 2015 אושרה לשימוש כחלק מטבליית השילוב ג׳נבויה (Genvoya).
שימושים רפואיים

בארצות הברית, אלביטגרביר זמינה בשתי צורות:
כתרופה בודדת בשם ויטקטה (Vitekta).
ככמרכיב בטבליות משולבות סטריבלד (Stribild) וג׳נבויה (Genvoya).
ויטקטה מיועדת לטיפול בזיהום HIV-1 בקרב מבוגרים בעלי ניסיון קודם בטיפול אנטי-רטרוויראלי. השימוש בתרופה זו נעשה בשילוב עם מעכב פרוטאזה המחוזק על ידי ריטונביר ועם תרופות אנטי-רטרוויראליות נוספות.
בישראל, אלביטגרביר משווקת תחת השמות המסחריים: סטריבלד, וג'נדברה.
התרופות ניתנות לרוב בתדירות של פעם אחת ביום לכל החיים, והן מסייעות להקטין את עומס הנגיף בדם, לשמר את תפקוד מערכת החיסון ולהפחית את הסיכון להדבקה.
יתרונן של התרופות המשולבות טמון בכך שהן משולבות בכדור אחד, מה שמקל על המטופלים להתמיד בטיפול לאורך זמן. השימוש בתרופות דורשות מעקב רפואי קבוע כדי להבטיח את יעילותן ולוודא שלא מתפתחת עמידות לתרופות.
מנגנון פעולה

אלביטגרביר פועלת באמצעות עיכוב האנזים אינטגראז של נגיף ה-HIV-1, ובמידה פחותה גם של HIV-2. נגיף ה-HIV זקוק לאנזים זה כדי לשלב את החומר הגנטי שלו בתוך ה-DNA של תא המאכסן, ולכן עיכובו מונע את שכפול הנגיף בגוף.
פרמקוקינטיקה

אלביטגרביר ניתנת דרך הפה. כאשר התרופה נלקחת עם ריטונאביר וארוחה, היא מגיעה לרמת שיא בפלסמת הדם כעבור כארבע שעות. הזמינות הביולוגית של התרופה משתפרת כאשר היא נלקחת עם ארוחות עתירות שומן. התרופה מתפרקת בכבד בעיקר על ידי האנזים CYP3A, ובמידה פחותה באמצעות גלוקורונידציה על ידי האנזימים UGT1A1 ו-UGT3. כ-95% מהתרופה מופרשת בצואה והיתר מופרש בשתן. מחצית החיים של התרופה בשילוב עם ריטונאביר נעה בין 8.7 ל-13.7 שעות.
תופעות לוואי

תופעות הלוואי השכיחות ביותר של אלביטגרביר כוללות שלשול (7%) ובחילה (4%). תופעות לוואי נוספות כוללות כאבי ראש, עייפות, פריחות והקאות, שהתרחשו בלמעלה מ-1% מהמטופלים.
אינטראקציות והתוויות נגד

אלביטגרביר מתפרקת בעיקר על ידי האנזים CYP3A בכבד. חומרים שמשרים פעילות של האנזים עלולים להפחית את רמות התרופה בגוף, דבר שעלול להוביל להתפתחות עמידות נגיפית. בשל כך, אסור לשלב את התרופה עם משרים חזקים של האנזים, כגון ריפמפיצין, קארבאמזפין, פנוברביטל, פניטואין וצמח היפריקום (St John's wort).
שממית חומות מצרית

| שממית חומות מצרית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
קבוצה:: זוחלים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי שממית
משפחה:: שממיתיים
סוג:: שממית חומות
מין:: שממית חומות מצרית
שם מדעי
 Tarentola annularis ‏סנט-אילר, 1827
שממית חומות מצרית (שם מדעי: Tarentola annularis) היא לטאה ממשפחת השממיתיים, מסוג שממית חומות, שמקורה בצפון אפריקה. אורכה של השממית היא 10–18 ס"מ וצבעה גופה הוא חום בהיר או אפור בהיר. היא בעלת ארבעה כתמים לבנים אופייניים על הצוואר והיא ניזונה מחרקים. במהלך תקופת הרבייה, הנקבה מטילה לכל היותר כשתי ביצים.
בישראל, השממית מהווה מין פולש. היא נצפתה לראשונה ב-2012 על ידי חוקרים מאוניברסיטת תל אביב, שזיהו אותה על קירות בתים בקיבוץ עין גדי. ב-2024, נצפתה שממיות נוספות באליפז שבערבה הדרומית.
הערות שוליים

↑  שממית חומות מצרית באתר הרשימה האדומה של IUCN
↑  השממית המצרית שמאיימת על ישראל
↑  אילנה קוריאל, השממית המצרית שמאיימת על ישראל, באתר ynet, 20 בספטמבר 2022
חיל האוויר של צבא השחרור העממי

| --- | --- |
    
סמל, דגל ורונדל של חיל האוויר של צבא השחרור העממי
 פרטים
 מדינה:  הרפובליקה העממית של סין הרפובליקה העממית של סין
 שיוך:  צבא השחרור העממי
 סוג:  זרוע אוויר
 אירועים ותאריכים
 תקופת הפעילות:  1949–הווה (כ־76 שנים) 
 מלחמות:  מלחמת קוריאה, משבר מצרי טאיוואן השני, משבר מצרי טאיוואן הראשון, מלחמת סין-וייטנאם 
 
חיל האוויר של צבא השחרור העממי (בסינית מופשטת: 中国人民解放军空军, באנגלית: People's Liberation Army Airforce, או בראשי תיבות: PLAAF) מכונה גם כ"חיל האוויר השחרור העממי" (בסינית: 人民空军), על גבי מטוסי החיל לעיתים כתוב "חיל האוויר הסיני" (בסינית: 中国空军) הוא זרוע האוויר של צבא השחרור העממי של סין.
כוחו האווירי הכולל של צבא השחרור העממי הוא השלישי בגודלו בעולם וכולל כ-2,300 כלי טיס, שמתוכם כ-1,700 בחיל האוויר. שאר כלי הטיס משתייכים לכוח הקרקעי של צבא השחרור העממי – המפעיל בעיקר מטוסי תובלה, מסוקי סער וקרב, ולחיל הים של צבא השחרור העממי – המפעיל כלי טיס מגוונים למשימות ימיות, בהם גם כלי טיס קרביים.
החיל הוקם בשנת 1949 במטרה להגן על שמי הרפובליקה העממית של סין ובשביל להשתתף בפלישה המתוכננת לטאיוואן. החיל השתתף במלחמת קוריאה בה השיג את מרבית ניסיונו המבצעי.
| --- | --- |

 
 זרועות
  הכוח הקרקעי של צבא השחרור העממי
  חיל הים של צבא השחרור העממי
  חיל האוויר של צבא השחרור העממי
  חיל הרקטות של צבא השחרור העממי
 עיטורים ומבנה פיקודי
 עיטורי צבא השחרור העממי
 דרגות צבא השחרור העממי
 היסטוריה צבאית
 היסטוריה צבאית של סין
 היסטוריה של סין
הארגון והמשימות של חיל האוויר של צבא השחרור העממי היה הגנתי בעיקרו במשך מרבית שנות קיומו, אך מתחילת המאה ה-21 החיל עבר מספר רפורמות בארגון, בתורות הלחימה והן בהכשרה ויועדו הפך ליותר התקפי, מודרני ואסרטיבי. שבעת האזורים הצבאיים אורגנו מחדש לחמישה פיקודי זירות עיקריים, כאשר כל פיקוד אחראי על התמודדות עם מדינות שכנות באזור המוגדר לו. חיל האוויר הסיני הוא שותף פעיל ומשמעותי בכל הסכסוכים הטריטוריאליים שהרפובליקה העממית של סין מתמודדת עימם ומשמש רבות כאמצעי להפגנת כוח.
היסטוריה

| מפקדי החיל> שם | מפקדי החיל> השם באנגלית | מפקדי החיל> תאריכים | מפקדי החיל> הערות | מפקדי החיל>  | מפקדי החיל>  |
| --- | --- | --- | --- | --- | --- |
| ליו יאלו | Liu Yalou | 1949-1965 | חבר בוועדה הצבאית המרכזית |  |  |
| וו פאקסיאן | Wu Faxian | 1965-1971 | טוהר לאחר ניסיון הפיכה כושל |  |  |
| --(אין)-- | ----- | 1971-1973 |  |  |  |
| מה נינג | Ma Ning | 1973-1977 |  |  |  |
| ז'אנג טינגפה | Zhang Tingfa | 1977-1985 | חבר בוועדה הצבאית המרכזית |  |  |
| וואנג האי | Wang Hai | 1985-1992 |  |  |  |
| צאו שואנגמינג | Cao Shuangming | 1992-1994 |  |  |  |
| יו ז'נגוו | Yu Zhengwu | 1994-1996 |  |  |  |
| ליו שאניאו | Liu Shunyao | 1996-2002 |  |  |  |
| קיאו קינגשן | Qiao Qingchen | 2002-2007 | חבר בוועדה הצבאית המרכזית |  |  |
| סו קיליאנג | Xu Qiliang | 2007-2012 | חבר בוועדה הצבאית המרכזית |  |  |
| מה סיאוטיאן | Ma Xiaotian | 2012- | חבר בוועדה הצבאית המרכזית |  |  |
היסטוריה > שנות ההקמה 1924-1953

בשנת 1924 המפלגה הקומוניסטית תוך ניסיון ליצור כוח צבאי משמעותי החליטו על בנין כוח אווירי לוחם, לשם כך נשלחו צעירי המפלגה לקורסי טיס בברית המועצות. עם זאת לקח לכוחות הקומוניסטיים עד שנת 1949 לבסס את הכוח ולבנות חיל אוויר. בשנים הללו הכוחות הקומוניסטים נשענו על מטוסי שלל מייצור יפני או אמריקאי וצוותי אוויר בעלי הכשרה מינימלית או טייסים שערקו משירותם של מנהיגים צבאיים אחרים. הסינים אימצו את שיטת ההכשרה הסובייטית שהייתה איטית אבל מקיפה והתאימה לחניכים בעלי השכלה נמוכה, שהיו זמינים למפלגה הקומוניסטית.
היסטוריה > שנות ההקמה 1924-1953 > תחילת השותפות עם ברית המועצות

בשנת 1949 לאחר סיום מלחמת סין–יפן השנייה ולאחר בריחת הכוחות הלאומנים לפורמוסה המפלגה החליטה להקים חיל אוויר, הן בשביל לסייע בפלישה לפורמוסה והן בשביל להגן על שמי המדינה מהכוחות הלאומנים שנהנו מחופש כמעט מוחלט בשמי סין. הסינים סיכמו עם ברית המועצות שותפות ביטחונית במסגרתה יוקם חיל עם מטוסים מייצור סובייטי ובהכשרת אנשי חיל האוויר הסובייטי. לשם כך הוקצו מאות כלי טיס ונפתחו 6 בתי ספר לטיסה ברחבי סין. כמו כן הוקצו מספר דיוויזיות להגנה זמנית על שמי סין.
בפועל בתקופה זאת אנשי חיל האוויר הסובייטי שלטו על ההכשרה, על הבקרה והמבצעים בחיל האוויר הטרי והיוו את עמוד השדרה שלו.
היסטוריה > שנות ההקמה 1924-1953 > מלחמת קוריאה

לקראת מלחמת קוריאה ובחודשים הראשונים במהלכה, לפני הצטרפותה של סין למלחמה, הסינים עסקו בתפקידו של חיל האוויר שלהם והסיוע הצבאי של רוסיה. לאחר דין ודברים סוכם שקורפוס של חיל האוויר הרוסי יסייע בהגנה על שטח אווירי מוגבל בצפון קוריאה על גדת נהר יאלו, וכוחות של חיל האוויר של צבא השחרור העממי במסגרת חיל המתנדבים הסיני יספקו סיוע אווירי לכוחותיהם.
אף על פי שהרוסים טסו בשמי קוריאה ימים ספורים לאחר הצטרפותה של סין למלחמה באוקטובר 1950 טייסים סינים טסו לראשונה בשמי המערכה החל מנובמבר. בפרוץ המלחמה סופקו לחיל האוויר הסיני מטוסי מיג-15 שטסו לראשונה מעל קוריאה ב-1 בנובמבר 1950, באותו החודש חילות האוויר של סין וקוראיה הצפונית יצרו מטה פיקוד משותף תחת חיל המתנדבים הסיני ובפיקודם של קצינים סינים. רוב הקורפוסים של מטוסי הקרב בקוריאה הפעילו את מטוסי ה-יאק-9 וה-Mig-9. ארבע מתוך היחידות הוסבו תוך חודשים ספורים למטוסי מיג-15. במתקפה של נובמבר 1951 הכוחות האלה לא הצליחו להתמודד עם כוחות האוויר של האו"ם והסובייטים ציידו את הסינים בעוד מטוסי מיג-15 שהוטסו על ידי 10 דיוויזיות. במהלך הלחימה כ-800 טייסים סינים טסו בשמי קוריאה על מטוסים מדגמים ה-מיג-15, ‏Tu-2, יאק-9, ‏La-9, ‏La-11 ו-‏Po-2 בתמיכה קרקעית של כ-59,700 אנשים.
במקביל בתקופה זאת חיל האוויר של צבא השחרור העממי התעסק בארגון והתעצמות. עד שנת 1953 למשל חיל האוויר הקים 13 בתי ספר לטיסה שהכשירו 5,945 אנשי צוות אוויר ולמעלה מ-24,000 אנשי צוות קרקע. בסוף המלחמה החיל כלל 28 דיוויזיות אוויר ו-3,000 כלי טיס. כמו כן בשנת 1950 הוקם כוח הצנחנים של חיל האוויר שהפך בשנת 1960 לקורפוס בפני עצמו.
היסטוריה > ההתעצמות 1954-1966

בתקופה זאת חיל האוויר עבר שינויים רבים עקב הניסיון במלחמת קוריאה. חיל ההגנה האווירית אוחד עם חיל האוויר, הוקם מערך סוללות הטילים נגד מטוסים, והושלמו הקמת מפקדות אזוריות לפי החלוקה לאזורים הצבאיים של חיל האוויר. כמות בתי הספר גדלה ל-29 והחלה הכשרה על פי תוכניות שנבנו על ידי הסינים מניסיונם במלחמת קוריאה.